Bugun O‘zbekiston hududiga sovuq va nam havo oqimi kirib keladi

«O‘zgidromet» xabariga ko‘ra, respublika bo‘yicha yomg‘ir yog‘adi, shimolda yog‘ingarchilik (yomg‘ir, qor) bo‘ladi. Ba'zi joylarga tuman tushishi mumkin. Shamol 17-22 m/s gacha, ba'zida esa 25-28 m/s gacha kuchayishi mumkin. Havo harorati 5-10 daraja iliq, shimolda 2 daraja sovuq - 3 daraja iliq atrofida bo‘ladi.
Toshkentda havo bulutli bo‘ladi, vaqti-vaqti bilan yomg‘ir yog‘adi. Sharqiy shamol yo‘nalishini o‘zgartirib, g‘arbdan 5-10 m/s tezlikda esadi, 12-17 m/s gacha kuchayishi mumkin. Harorat 8-10 daraja iliq bo‘ladi.
Tog‘oldi va tog‘li hududlarda yog‘ingarchilik (yomg‘ir, qor) bo‘ladi, ba'zi joylarda kuchli bo‘lishi mumkin. Qor ko‘chishi xavfi bor. Tuman tushishi mumkin. Shamol 7-12 m/s tezlikda esadi, ba'zida 17-22 m/s va 25-28 m/s gacha kuchayishi mumkin. Havo harorati 2 daraja sovuq - 3 daraja iliqni tashkil etadi.